Rekviem svajonei (2000 filmas)
Rekviem svajonei (angl. Requiem for a Dream) – 2000 m. JAV psichologinė drama, sukurta pagal to paties pavadinimo 1978 m. romaną. Romano autorius yra Hubertas Selbis jaunesnysis, o filmo režisierius – Darenas Anorofskis. Filme pagrindinius vaidmenis atliko Elena Burstyn, Džaredas Leto, Dženifer Koneli ir Marlonas Vajansas. Elena Burstyn buvo nominuota Oskarui kaip geriausia aktorė. Filme vaizduojamos įvairios priklausomybės formos, kurios priveda prie asmenybės įkalinimo svajonių pasaulio iliuzijose ir neviltyje. Galiausiai realybė sunaikina visas iliuzijas.